แบงก์โน้ตส์
ตัวพ่อ...
17 ส.ค. 2554

ตัวพ่อ...
โดย..ทีมข่าวการเงิน
ช่วงนี้อย่าได้แปลกใจที่เจ้าพ่อเอสเอ็มอี ปกรณ์ พรรธนะแพทย์ รองกรรมการผู้จัดการ ธนาคารกสิกรไทย หน้าตาสดใสอารมณ์ดีเป็นพิเศษ ฉีกยิ้มจนแก้มปริ
ก้อเพราะงาน K SME Care Business Forum 2011 ที่จะจัดขึ้นที่โรงภาพยนตร์พารากอน ซีนีเพล็กซ์ สยามพารากอน ในวันที่ 22 มิ.ย.นี้ ได้รับการตอบรับจากลูกค้าอย่างล้นหลาม




ข่าวว่าเสียงโทรศัพท์ที่คอลเซ็นเตอร์กสิกรไทยดังลั่นไม่หยุด พนักงานรับกันสายแทบไหม้ จนต้องขอปิดรับสมัครผู้ที่สนใจเข้าร่วมงานแบบสายฟ้าแลบ
แหม...จะไม่ให้สนใจได้อย่างไร งานนี้ถือเป็นมิติใหม่ของงานสัมมนา เพราะเจ้าพ่อเอสเอ็มอีเล่นปิดโรงหนัง 5 โรงพร้อมกัน และยังได้รับเกียรติจากนักธุรกิจแนวหน้าของเมืองไทยถึง 6 คน มาร่วมเติมพลังความคิด ผลักดันความสำเร็จให้กับเอสเอ็มอีไทย
ให้มันรู้กันไปว่า ครายเป็นเบอร์หนึ่งของเอสเอ็มอีตัวจริง 
แค่ดูจากเสียงตอบรับจากลูกค้า และผู้ประกอบการที่เข้าร่วมงานก็ต้องยกให้ ปกรณ์ แห่ง K SME เค้าล่ะ
เอสเอ็มอีตัวจริงเสียงเบาต้องเงี่ยหูฟังไว้
ป๋าปกรณ์ บอกว่าดอกเบี้ยที่ขึ้นพรวดพราดนั้นกลุ่มเงินหนา เงินยาวไม่มีปัญหา แต่กลุ่มวัสดุก่อสร้าง สินค้าเกษตร สิ่งทอ และเฟอร์นิเจอร์ ซึ่งเป็นกลุ่มที่ใช้แรงงานสูงอย่าชะล่าใจเชียวล่ะ
ไม่ปรับตัวไม่ได้แล่ว